ትማሊ ሰኑይ፡ ‘‘ እቲ ክታበት ሓያል ጎናዊ ሳዕቤን ድሕሪ ምውራዱ፡ ነቲ ክሊኒካዊ ፈተነ ደው ኣቢልናዮ’’ ብምባል ኣንቪዛ ተዛሪቡ። ኣበይ ከምዝተፈተነን እንታይ ጎናዊ ሳዕቤን ከምዘውረደን ግን ኣይሓበረን። ናይ መወዳእታ ፈተነ ክታበት ሲኖቫክ፡ ኣብ ሃገራት ኢንዶኔዥያን ቱርክን እውን ይካየድ እዩ ዘሎ፤ ነቲ ፈተነ ብዛዕባ ምቁራጸን ግን ኣይሓበራን። ሓላፊ ናይቲ ኣብ ብራዚል ፈተነ ዘካይድ ዘሎ ትካል ምርምር ቡታንታን ዝኾነ ዲማስ ኮቫስ፡ ምቁራጽ እቲ ክታበት ምስ ሞት ዝተሓሓዝ ከምዝኾነ ንሚድያ እታ ሃገር ተዛሪቡ ዝነበረ ኮይኑ ሮይተርስ ግና ከምኡ ዘይምዃኑ ከምዝተዛረበ እዩ ዝገልጽ። ምቁራጽ ክኒካዊ ፈተነ ሓድሽ ኣይኮነን፤ ኣብ ዓባይ ብሪጣንያ ዝፍተን ዝነበረ ካልእ ክታበት፡ ኣብ ሓደ ተሳታፊ ብዝተርኣየ ሳዕቤን ጠጠው ክብል ተገይሩ ነይሩ እዩ። እቲ ብኣስትራ ዘኔካን ኦክስፎርድን ዝምዕብል ዘሎ ክታበት ተቖጻጸርቲ ዘስዕቦ ሓደጋ የብሉን ምስበሉ ክቕጽል ተገይሩ እዩ። ፕረዚደንት ብራዚል ጄየር ቦልሶናሮ፡ ቻይና ዝሰረሐቶ ክታበት ኮሮናቫይረስ ከምዘይገዝእ ብምግላጽ ነቲ ናይ ኣስትራዜኔካ ከምዝመርጽ ተዛሪቡ እዩ። ቻይናዊ ትካል መፍረዪ መድሓኒት ሲኖቫክ ባዮቴክ ዘማዕበሎ ኮሮናቫክ፡ ካብቶም ደረጃ ሰለስተ ተባሂሉ ኣብ ዝጽዋዕ ናይ መወዳእታ ከይዲ ምፍራይ ክታበት ዝበጽሑ ልዕሊ ዓሰርተ ዝኾኑ ክታበታት ኮቪድ-19 ሓደ እዩ። እዚ ደረጃ ዕዉትነት እቲ መድሓኒት ዝረጋገጸሉ ወሳኒ ደረጃ እዩ። ኣብ ብራዚል ዝካየድ ዝነበረ ፈተነ ክታበት ቻይና ዝተቛረጸ ፕፊዘር ዝተብሃለ ኣመሪካዊ ትካል 90 ምኢታዊት ናይ ምክልኻል ዓቕሚ ዘለዎ ክታበት ከምዘማዕበለ ምስ ገለጸ እዩ። ቻይና ካብቶም ንዜጋታታ ክትህቦም ዝጸንሐት ሰለስተ ኣብ ከይዲ ምርምር ዝርከቡ ክታበታት ኮሮናቫይረስ፡ ኮሮናቫክ እቲ ሓደ እዩ። ኣብ ዝሓለፈ ወርሒ፡ ሰበ ስልጣን ቻይና ፍቓደኛታት ዝኾኑ ሰባት ነቲ ክታበት ክወስዱ ከምዝኽእሉ ምስገለጹ፡ ቢቢሲ ብዙሓት ሰባት ኣብ ከተማ ዪዉ ክኽተቡ ተሰሊፎም ዘርእይ ምስሊ ኣካፊሉ ነይሩ፡። ሲኖቫክ ዳርጋ ኩሉም ሰራሕተኛታቱን ቤተሰቦምን ነቲ ክታበት ከምዝወሰዱ ዝሓበረ ኮይኑ፡ ቅድም ክብል ሓደ ቻይናዊ በዓል መዚ ኣብቲ ክታበት እዚ ዝበሃል ጎናዊ ሳዕቤን ከምዘይተርኣየ ተዛሪቡ ነይሩ። ተዛማዲ ትሕዝቶ 'ኤርትራ፡ ንመኸተ ኮቪድ ዓቲባ ትሰርሓሉ ኣላ' ኣቶ ኣልኣሚን መሓመድ ስዒድ31 ነሓሰ 2020 ብሰንኪ ኮቪድ ዝተዓጸወ ቦታ፡ ሓደ በጻሒ ዓዲ ጥራይ ክኣትዎ ተፈቒድሉ13 ጥቅምቲ 2020 ኣውስትራልያ 85 ሚልዮን ብልቃጥ ክታበት ኮቪድ 19 ንምርካብ ተፈራሪማ7 መስከረም 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
